CELEX: 62008CA0337
Language: ro
Date: 2010-02-25 00:00:00
Title: Cauza C-337/08: Hotărârea Curții (Camera a doua) din 25 februarie 2010 (cerere de pronunțare a unei hotărâri preliminare formulată de Hoge Raad der Nederlanden — Țările de Jos) — X Holding B.V./Staatssecretaris van Financiën (Articolele 43 CE și 48 CE — Legislație fiscală — Impozit pe profit — Unitate fiscală compusă dintr-o societate-mamă rezidentă și una sau mai multe filiale rezidente — Prelevarea impozitului pe profit de la societatea-mamă — Excluderea filialelor nerezidente)

17.4.2010   
            
            
               RO
            
            
               Jurnalul Oficial al Uniunii Europene
            
            
               C 100/3
            
         Hotărârea Curții (Camera a doua) din 25 februarie 2010 (cerere de pronunțare a unei hotărâri preliminare formulată de Hoge Raad der Nederlanden — Țările de Jos) — X Holding B.V./Staatssecretaris van Financiën
   (Cauza C-337/08) (1)
   
   (Articolele 43 CE și 48 CE - Legislație fiscală - Impozit pe profit - Unitate fiscală compusă dintr-o societate-mamă rezidentă și una sau mai multe filiale rezidente - Prelevarea impozitului pe profit de la societatea-mamă - Excluderea filialelor nerezidente)
   2010/C 100/04
   Limba de procedură: olandeza
   
      Instanța de trimitere
   
   Hoge Raad der Nederlanden
   
      Părțile din acțiunea principală
   
   
      Reclamantă: X Holding B.V.
   
      Pârâtă: Staatssecretaris van Financiën
   
      Obiectul
   
   Cerere de pronunțare a unei hotărâri preliminare — Hoge Raad der Nederlanden — Interpretarea articolelor 43 CE și 48 CE — Reglementare care permite societăților-mamă rezidente să formeze o unitate fiscală cu una sau mai multe dintre filialele lor rezidente conducând la impozitarea profiturilor respectivei unități la nivelul societății-mamă — Excluderea filialelor nerezidente de la acest mecanism
   
      Dispozitivul
   
   Articolele 43 CE și 48 CE nu se opun legislației unui stat membru care oferă unei societăți-mamă posibilitatea de a constitui o entitate fiscală unică împreună cu filiala sa rezidentă, dar împiedică constituirea unei astfel de entități fiscale unice cu o filială nerezidentă, întrucât profiturile acesteia din urmă nu sunt supuse legii fiscale a acestui stat membru.
   
      (1)  JO C 272, 25.10.2008.